Теодор Траянов
Вечер

chitanka.info

Полека вечерта потъва

сред тънки румени вълни,

раздиплен полумрак обгъва

далечни сини планини.

Поля безкрайни потъмняват,

вковани в странна пустота,

ресници звездни затрептяват

в диха на ангелска уста.

Дълбоко дреме тъмен запад,

сърцето непробудно спи,

неволно тихи сълзи капят,

скръбта полека се топи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.